Source: http://www.sm.ee/et/tervishoid
Timestamp: 2017-04-26 23:17:08+00:00
Document Index: 4431488

Matched Legal Cases: ['§ 8', '§ 8', '§ 8', '§ 22', '§ 9', '§ 22', '§ 54']

Sa oled siinAvaleht Eesmärgid, tegevused Tervis Tervishoid TervishoidTervislik eluviisMuud infotE-tervis ja e-tervisetõendTerviseala teadus- ja innovatsiooninõukoguArstide erialade arengukavad ja erialakomisjonid
Tervishoid Sisukord
Eriarstiabi, haiglad ja kiirabi
Tervishoiuteenuste kvaliteet ja järelevalve
Tervishoiusüsteemis töötajatele
Meditsiiniseadmed ja meditsiinikiirgus
Piiriülese tervishoiu direktiiv / patsientide vaba liikumine
Alates 1. jaanuarist 2013. a korraldab üldarstiabi Eestis Terviseamet ja selle juurde loodud esmatasandi tervishoiu osakond, mille põhiülesannetega saab tutvuda siin.​
Igal inimesel on õigus endale ise valida perearst. Kui ta seda ei tee, määrab perearsti terviseamet ja teavitab sellest haigekassat. Kui inimene pole oma perearstiga rahul, on võimalik perearsti vahetada. Perearstide loetelu on toodud Eesti Haigekassa kodulehel. Lisainfo perearstiabi kohta Terviseameti kodulehel.
Lisainfo perearstiabi kohta Haigekassa kodulehel.
Esmatasandi tervishoiu arengukava
Esmatasandi tervishoiul on väga oluline roll – see on inimese jaoks esmane kontakt tervishoiuga, vajadusel suunaja ja raviprotsessi koordineerija tervishoiusüsteemis. Ühtlasi toimub just esmatasandil terve lapse ja kroonilise haige peamine jälgimine, tervise edendamine ja haiguste ennetamine iga üksiku inimese tasemel.
Esmatasandi tervishoiu arengukava peamine idee on pakkuda esmatasandil rohkem teenuseid kui pelgalt perearstiabi. Esmatasandi teenuste hulka kuuluvad arengukava kohaselt perearsti ja -õe teenuste kõrval veel koduõendus, ämmaemandusabi, füsioteraapia ja koolitervishoid ning võrgustiku teenustena ka hambaravi, apteegiteenus ja töötervishoid. Esmatasandi tervishoiu võrgustiku osa on ka statsionaarne õendushooldus ehk hooldusravi ning tulevikus vaimse tervise õe teenus.
Esmatasandi tervishoiu arengukava 2009-2015
Rakenduskava 2009-2012
Õendus on õe/ämmaemanda kutsealane tegevus, mis lähtub õenduses kehtivatest põhimõtetest ja väärtushinnangutest. Õendusabi eesmärk on patsiendi väljakujunenud tervisliku ja funktsionaalse seisundi säilitamine ja võimalusel parandamine, stabiilses seisundis haigete pikaajaline ravi ja toetamine läbi õendustegevuse. Õenduse objektiks on üksikisik, perekond või elanikkond oma füüsiliste, psüühiliste ja sotsiaalsete vajadustega. Õde on isik, kes on lõpetanud õendusala põhikoolituse ning kellele on vastava seadusandliku organi poolt antud õigus praktiseerida õendusalal oma maal.
Õe kutsetööd reguleerivad tervishoiualased seadused, määrused ja eeskirjad ning õe eetika koodeks.
Kehtivad redaktsioonid:
Sotsiaalministri 11. juuni 2001. a määrus nr 58 Õendusabi erialade loetelu
Sotsiaalministri 13. augusti 2010. a määrus nr 54 Koolitervishoiuteenust osutava õe tegevused ning nõuded õe tegevuste ajale, mahule, kättesaadavusele ja asukohale
Sotsiaalministri 13. augusti 2010. a määrus nr 55 Iseseisvalt osutada lubatud ambulatoorsete õendusabiteenuste loetelu ja nende hulka kuuluvad tegevused
Sotsiaalministri 13. august 2010. a määrus nr 56 Nõuded ambulatoorse õendusabi iseseisvalt osutamiseks vajalikele ruumidele, sisseseadele, aparatuurile, töövahenditele ja ravimitele
Sotsiaalministri 13. jaanuari 2014. a määrus nr 3 Õendushaiglas iseseisvalt osutada lubatud õendusabiteenuste loetelu ja nende hulka kuuluvad tegevused ning nõuded statsionaarse õendusabi iseseisvalt osutamiseks vajalikule töötajate koosseisule, ruumidele, sisseseadele, aparatuurile ja töövahenditele Kasulik materjal
Eesti hooldusravivõrgu arengukava 2004-2015
Koduõenduse tegevusjuhend
Koolitervishoiuteenuse tegevusjuhend Koolitervishoiuteenuse juhend (vene keeles)
Õendushoolduse osutamise nõuded
Sotsiaalministri poolt heaks kiidetud kontseptsioon: Hooldus- ja õendusabi teenuste osutamine integreeritult
Eesti õenduse ja ämmaemanduse arengustrateegia 2011–2020
Rahvusvaheline Õdede Nõukogu
WHO Õenduse ja ämmaemanduse programm
Ambulatoorne ämmaemandusabi – normaalse raseduse jälgimine, sünnitusjärgne lapse ja naise jälgimine, uuringute määramine, tegemine ja hindamine, lihtsamate günekoloogiliste probleemide korral ravi määramine koos ravimite soovitamise ja kokkulepitud ravimitele retseptide väljakirjutamisega, dokumentatsiooni täitmine ja väljastamine, reproduktiivtervise valdkonnas nõustamine.
Ämmaemandal on retseptide väljakirjutamise õigus – piiratud hulga ravimite väljakirjutamise õigus.
Ämmaemandal on õigus väljastada töövõimetusleht rasedus- ja sünnituspuhkusele lubamise ning raseduse ajal töö(teenistus)tingimuste ajutise kergendamise või teisele tööle (ametikohale) üleviimise kohta.
Kodusünnitusabi regulatsiooniga seonduvad õigusmuudatused jõustuvad 1. augustil 2014. a.
Ämmaemanda kutsetööd reguleerivad tervishoiualased seadused, määrused ja eeskirjad ning eetikakoodeks:
Sotsiaalministri 2. juuli 2014. a määrus nr 44 „Iseseisvalt osutada lubatud ämmaemandusabiteenuste loetelu ja nende hulka kuuluvad tegevused ning kodusünnitusabi osutamise tingimused ja kord“
Sotsiaalministri 19. märtsi 2010. a määrus nr 23 Nõuded ämmaemandusabi iseseisvaks osutamiseks vajalikele ruumidele, sisseseadele, aparatuurile ja töövahenditele
Sotsiaalministri 18. veebruari 2005. a määrus nr 30 „Ravimite väljakirjutamise ja apteekidest väljastamise tingimused ja kord ning retsepti vorm“. Kehtivad redaktsioonid
Ravimite juhend ämmaemandatele
Planeeritud kodusünnirtusabi Eestis
Pärast Eesti taasiseseisvumist toimusid tervishoiuvõrgus mitmed muutused, mis olid eelkõige seotud väikehaiglate sulgemise või nende ümberprofileerimisega peamiselt hooldusravi osutavateks haiglateks. 1991. aastal oli vabariigis 120 haiglat 18 000 voodikohaga. 2006. aastaks oli haiglate arv vähenenud 55-ni ning kokku oli neis 7588 ravivoodit.
2002. aastal valmis Sotsiaalministeeriumi tellitud "Hospital Master Plan“, milles kirjeldati Eesti haiglavõrku 1999. aasta seisuga ja anti soovitused haiglavõrgu arendamiseks 2015. aastani. Haiglavõrgu eesmärk on tervishoiuteenuse osutamise järjepidevuse ning osutatava teenuse kvaliteedi ja kättesaadavuse tagamine.
Haiglavõrgu planeerimise aluseks on haiglaliik. Haiglaliik määratletakse teeninduspiirkondade ja teiste kriteeriumite alusel, milleks on teenindatava piirkonna suurus ja elanikkonnale eriarstiabi kättesaadavus elanikkonnale 1 tunni jooksul või 70 km kaugusel. Nimetatud kriteeriumide alusel jaotatakse haiglavõrgu haiglad:
Piirkondlikud haiglad – teeninduspiirkond 500 000-1 000 000 inimest. Eestis on kolm piirkondlikku haiglat: SA Põhja-Eesti Regionaalhaigla (asutatud 2001. a), SA Tartu Ülikooli Kliinikum (asutatud 1998. a), AS Tallinna Lastehaigla.
Keskhaiglad – teeninduspiirkond 50 000–100 000 inimest. Eestis on neli keskhaiglat: AS Lääne-Tallinna Keskhaigla, AS Ida-Tallinna Keskhaigla, SA Pärnu Haigla, SA Ida-Viru Keskhaigla.
Üldhaiglad – teeninduspiirkond 50 000-100 000 elanikku. Eestis on 11 üldhaiglat ning need asuvad üldjuhul maakonnakeskustes.
Kohalik haigla – teeninduspiirkond kuni 40 000 inimest. Kohalikku haiglat on vaja tõmbekeskustes, mis asuvad kõrgema etapi haiglatest kuni 70 km kaugusel. Sellises haiglas osutab valvearst arstiabi ööpäev läbi, kuid puudub ööpäevaringne erakorraline kirurgiline valveteenistus.
Eesti haiglavõrgu arengukava 2002
Iga konkreetse haigla kohta on haiglaliik kehtestatud Vabariigi Valitsuse 2. aprilli 2003. a määrusega nr 105 Haiglavõrgu arengukava.
Lisaks ülalnimetatud aktiivravihaiglatele on Eestis seitse erihaiglat, kus osutatakse tervishoiuteenust ühel või kahel eriarstiabi erialal, mis osutavad näiteks ainult ortopeedia või ainult veresoontekirurgia või muu eriala statsionaarseid teenuseid.
Erialakomisjonide koosseis 2015. a seisuga Arstide erialade arengukavad
Riiklik vaehistrateegia aastateks 2007-2015
Aruanne 2014 koond
Aruanne 2014 koond tabel
Harvikhaiguste arengukava
Harvikhaiguste arengukava (eesti keeles)
Harvikhaiguste arengukava (inglise keeles)
Kiirabi on tervishoiuteenus eluohtliku haigestumise, vigastuse või mürgistuse esmaseks diagnoosimiseks ja raviks ning vajaduse korral abivajaja transpordiks haiglasse.
Kiirabi töötab ööpäevaringselt ja on mõeldud vältimatu meditsiiniabi ambulatoorseks osutamiseks väljaspool tervishoiuteenuse osutaja ruume. Kiirabi on spetsialiseerunud tervishoiuteenuse osutamiseks eluohtliku terviseseisundi korral, kuid välitingimustes annab kiirabi võimaluste piires kõikvõimalikku meditsiinialast esmast abi ja vajaduse korral transpordib abivajaja haiglasse.
Õigus saada kiirabiteenust on igal Eesti Vabariigi territooriumil viibival isikul. Kiirabi kutsumiseks kehtib Eestis ühtne häirekeskuse telefoninumber 112.
Kiirabi eest tasutakse riigieelarvest Sotsiaalministeeriumi kaudu. Häirekeskuse hädaabinumbri 112 tööd rahastatakse samuti riigieelarvest Siseministeeriumi kaudu.
Kiirabi kohta saab täpsemat informatisooni Terviseameti koduleheküljelt.
Tagamaks patsiendile osutatava tervishoiuteenuse kvaliteeti olukorras, kus tervishoiuteenust osutavad üksnes eraõiguslikud juriidilised isikud, on riik 2002. aastal kehtestanud tervishoiuteenuse kvaliteedinõuded ning loonud järelevalve süsteemi tervishoiuteenuse osutajate tegevuse kontrollimiseks. Tervishoiuteenuse kvaliteediprobleemide hindamine ja lahendamine
Tervishoiuteenuse kvaliteediprobleemide hindamine ja lahendamisega tegelevad:
tervishoiuteenuse osutaja oma asutusesisese kvaliteedijuhtimise süsteemi raames tagab organisatsiooni töökorralduse ja juhtimise kvaliteedi, patsiendi teenindamise ja arstiabi professionaalse kvaliteedi ning hindab patsientide rahulolu
Eesti Haigekassa tellib haigekassa hinnakirjas olevate tervishoiuteenuste kvaliteedi hindamiseks kliinilisi auditeid
Terviseameti järelevalve osakond kontrollib ja hindab tervishoiuteenuse osutamise nõuetekohasust e. formaalset kvaliteeti
Sotsiaalministri loodud nõuandva õigusega Tervishoiuteenuse kvaliteedi ekspertkomisjon annab sõltumatu hinnangu patsiendile osutatud tervishoiuteenuse sisulisele kvaliteedile
Kuidas esitada kaebust/avaldust rahulolematuse korral tervishoiuteenuse osutamisega
Avaldus tuleb saata Sotsiaalministeeriumi juures töötavale nõuandvale Tervishoiuteenuse kvaliteedi ekspertkomisjonile:​
Tervishoiuteenuse kvaliteedi ekspertkomisjon Sotsiaalministeerium Gonsiori 29 15027 Tallinn
E-mailiga info|ä|sm.ee (avaldus peab olema digiallkirjastatud)
patsiendi kontaktandmeid (nimi ja telefoninumber, e-posti aadress või postiaadress) kõnealuse tervishoiuteenuse osutaja andmeid (raviasutuse nimetus, arsti vm tervishoiutöötaja nimi ja tervishoiuteenuse osutamise koht)
Arstiabi kvaliteedi ekspertkomisjoni ja tervishoiuteenuse kvaliteedi ekspertkomisjoni tegevus arvudes »
Tervishoiuteenuse kvaliteedi ekspertkomisjoni eelmise aasta töö lühikokkuvõte »
Anonüümseid avaldusi ei menetleta.
Sotsiaalministri määrus "Tervishoiuteenuse kvaliteedi ekspertkomisjoni töökord, tervishoiuteenuse kvaliteedile hinnangu andmise kord ja komisjoni moodustamine"
Info perearstide ja pereõdede asendussüsteemi kohta
Projekti eesmärk on asendust sooviva perearsti või pereõe kokkuviimine tervishoiutöötajast (arsti või õe) asenduse pakkujaga.
Asenduse pakkuja – tervishoiutöötajast arst või õde, kes on valmis pakkuma asendusteenust nimistuga perearstile või pereõele viimaste puhkuste, ajutise töövõimetuse või TTKS § 8 lõikes 8 sätestatud ajutisel töölt eemalviibimise perioodil.
Asenduse soovija või saaja – nimistuga töötav perearst või pereõde, kes on Eraldise saajale esitanud taotluse asenduspersonali saamiseks oma puhkuse, ajutise töövõimetuse või TTKS § 8 lõikes 8 sätestatud ajutisel töölt eemalviibimise perioodil.
Valmisolekuperiood – aeg, mille vältel asenduse pakkuja on valmisolekus osutada asendusteenust eelnevalt kindlaksmääratud piirkonnas (omavalitsus, maakond või mitu omavalitsust või maakonda).
Asendusteenus – tervishoiutöötajast arsti või õe poolt perearsti või pereõe asendamine viimaste puhkuse, ajutise töövõimetuse või TTKS § 8 lõikes 8 sätestatud ajutisel töölt eemalviibimise ajal.
Teeninduspiirkond – asenduse pakkujaga eelnevalt kokkulepitud piirkond (omavalitsusüksus, maakond või mitu omavalitsusüksust või maakonda), kus asendaja on valmis osutama asendusteenust.
Asendajatest:
Asendajaks saab olla tervishoiutöötajad, kes on registreeritud tervishoiutöötajate riiklikus registris arsti või õena ning kes on võimeline osutama üldarstiabi teenuseid, mis on loetletud perearsti ja temaga koos töötavate tervishoiutöötajate tööjuhendis.
Asenduse pakkuja, peab olema valmiduses alustama asendusteenuse osutamist hiljemalt 7 kalendripäeva jooksul, kui asendusteenuse korraldaja (OÜ Hekardi) on asenduse pakkujale leidnud asenduse soovija.
Asendusteenuse pakkujale ei maksta valmisolekutasu perioodi eest, mil asenduse pakkuja on keeldunud asendusteenusele asumisest.
Asendaja on kohustatud osutama asendusteenust vastavalt parimale kutsepraktikale ja seaduses või selle alusel kehtestatud õigusnormidele.
Asendaja kohustub viivitamatult teavitama asenduse saajat või asenduse saaja kontaktisikut asendusteenuse osutamisel tekkinud tõrgetest. Info perearstidele ja õdedele, kes soovivad asendust:
Eelregistreerimine asendaja saamiseks on vähemalt 1 kuu enne eeldatavat asenduse perioodi.
Asendusteenust ei saa taotleda perioodil, kui asenduse soovijaga koos töötav perearst või pereõde on planeeritaval asendusteenuse perioodil korralisel puhkusel.
Asenduse saaja on kohustatud asendaja asumisel asendusteenuse osutamisele koos asendajaga tegema koos vähemalt ühe ühise tööpäeva, mille käigus tutvustab asenduse saaja senist töökorraldust ning võimalike esilekerkivate probleemide lahendusi.
Asenduse saaja kohustub asendajale maksma minimaalse töötasuna 7 eurot ja 16 senti tunnis (arstiga sõlmitavas lepingus), 3 eurot ja 83 senti tunnis (õega sõlmitavas lepingus)2 asendusteenuse ajal reaalselt töötatud tundide eest.
Asenduse saaja on kohustatud asendajale võimaldama tasuta transpordivahendi kasutuse koduvisiitide teostamiseks või hüvitama selle osutamisel tekkinud transpordikulud. Asendaja peab tõendama tekkinud kulusid kuludokumentidega.
Asendusteenuse osutamise näidisleping
1. septembrist 2013 rakendusid eriarsti lähtetoetuse süsteemi muudatused, millega muudeti lähtetoetuse taotlemise, maksmise ja tagasinõudmise korda. Lähtetoetuse eesmärgiks on motiveerida alustavaid eriarste sh perearste valima oma karjäärikohaks Eesti piirkonnad, kuhu kvalifitseeritud arstide leidmine on praktikas osutunud keeruliseks. Lähtetoetusega luuakse toetusmeede eriarstidele, kes alustavad viie aasta jooksul residentuuri lõpetamisest töötamist üld-, kohalikus või keskhaiglas või alustavad tegutsemist nimistuga perearstina väljaspool Tallinna ja Tartu tõmbekeskuseid ning nendega piirnevaid alasid. Lähtetoetusega seonduvat reguleerib tervishoiuteenuste korraldamise seadus. Kes saab lähtetoetust taotleda? Lähtetoetust saab taotleda kolme kuu jooksul omandatud erialal tööle või tegutsema asumisest arvates. Lähtetoetust võib taotleda arst, kes: on lõpetanud residentuuri ning omandanud peremeditsiini eriala või tervishoiuteenuste korraldamise seaduse § 22 lõike 4 alusel kehtestatud haigla liikide nõuete kohaselt kesk-, üld- või kohalikus haiglas kohustuslikult osutatava tervishoiuteenuse osutamiseks nõutava eriarstiabi eriala (vt tabel 1). Lähtetoetuse saamiseks peab tööle asuma:
töötab eriarstina töökoormusega vähemalt 30 tundi nädalas või töötab või tegutseb nimistuga perearstina. Tabel 1. Kohaliku-, üld- ja keskhaigla kohustuslikud erialad
Lähtetoetuse suurus on 15 000 eurot olenemata taotlejate arvust. Lähtetoetuselt peetakse tulumaksuseaduse § 9 lõike 3 punkti 3 alusel kinni tulumaks, sest toetus on seotud töösuhte või ettevõtlusega. Eriarsti lähtetoetuse väljamaksmisega seonduv on sätestatud tervishoiuteenuste korraldamise seaduse §-des 541 ja 542 ning sotsiaalministri 26.08.2013. aasta määruses nr 28 „Eriarsti lähtetoetuse taotlemise, maksmise ja tagasinõudmise kord“. Taotluses tuleb märkida: taotleja ees- ja perekonnanimi, isikukood, elukoht, telefoninumber ja pangakonto number;
taotleja e-posti aadress ja märge lähtetoetuse andmise või lähtetoetuse andmisest keeldumise otsuse elektroonilise kättetoimetamisega nõustumise kohta, kui taotleja nõustub otsuse kättetoimetamisega elektrooniliselt. Tervishoiuteenuste korraldamise seaduse § 22 lõike 4 alusel kehtestatud haigla liikide nõuete kohaselt kesk-, üld-, või kohalikus haiglas kohustuslikult osutatava tervishoiuteenuse osutamiseks nõutaval eriarstiabi erialal töötav arst peab lisaks märkima: taotleja tööandja või tööandjate nime, aadressi ja kontaktandmed;
taotleja töökoha või töökohad ja töökoormuse töökohal. Peremeditsiini erialal perearsti nimistu alusel perearstina tegutsev arst peab lisaks eelpool nimetatule taotluses märkima:
perearsti teeninduspiirkonna ja tegevuskoha. Taotlusele tuleb lisada järgmised dokumendid: residentuuri lõputunnistuse koopia;
füüsilisest isikust ettevõtjana perearsti nimistu alusel perearstina tegutseva taotleja kirjalik kinnitus või muu dokument, millest nähtub perearstina tegutsemise alguskuupäev ja taotleja perearstina tegutsemise nädalane töökoormus tundides. Tööandja kinnituse nõue ei kehti FIE-na tegutsevate perearstide kohta, kes on iseenda tööandjaks. Nende taotlejate puhul asendab tööandja kinnitust perearsti enda kinnitus vm dokument, millest nähtub nimistuga perearstina tegutsemise alguskuupäev (nimistu alusel üldarstiabi osutamise algus). Nii näiteks võib füüsilisest isikust ettevõtjana töötav perearst esitada koopia või väljavõtte Eesti Haigekassaga sõlmitud ravirahastamise lepingust, millest nähtub lepingu sõlmimise kuupäev. Lähtetoetuse taotlemisel hiljem kui viis aastat pärast residentuuri lõpetamist tuleb taotluses märkida lähtetoetuse taotlemise õiguse pikenemist kinnitavad andmed rasedus- ja sünnituspuhkusel või lapsehoolduspuhkusel viibimise või ajateenistuskohustuse täitmise perioodi kohta. Taotlusele tuleb lisada taotlemise õiguse pikenemist tõendavate dokumentide koopiad. Avalduse saatmine ja lisainfo Avaldusi lähtetoetuse saamiseks võtab vastu Sotsiaalministeerium. Avalduse saab saata või tuua aadressil Gonsiori 29 15027 Tallinn või digitaalselt allkirjastatuna e-posti aadressil info@sm.ee. Lähtetoetusega seonduv on kajastatud tervishoiuteenuste korraldamise seaduse paragrahvides 54 ja 54 ning sotsiaalministri määruses eriarsti lähtetoetuse taotlemise, maksmise ja tagasinõudmise kord.
Täiendavate küsimustega saab pöörduda Sotsiaalministeeriumi tervisesüsteemi arendamise osakonna peaspetsialisti Maarja Kerneri poole: maarja.kerner@sm.ee; 626 9128.
Toetuse tagasimaksmine Eriarsti lähtetoetust saanud isik on kohustatud väljamakstud toetuse tagastama, kui tema pidev töötamine eriarstina lõpeb enne viie aasta möödumist toetuse saamisest.
Vastavalt tervishoiuteenuste korraldamise seaduse § 54² lõikele 6 ei pea arst lähtetoetust tagastama, kui ta on tööandjapoolse kohustuse olulise rikkumise tõttu töölepingu erakorraliselt üles öelnud või kui tööandja on töölepingu erakorraliselt üles öelnud, kuna töösuhte jätkamine kokkulepitud tingimustel muutub võimatuks töömahu vähenemise või töö ümberkorraldamise tõttu või muul töö lõppemise juhul (koondamine). Lähtetoetust saanud nimistu alusel tegutsev perearst ei ole kohustatud tagastama talle väljamakstud toetust juhul, kui tema tegevus perearstina lõpeb temast sõltumatutel asjaoludel. Siin on eelkõige mõeldud olukorda, kus perearsti nimistus olevate isikute arv väheneb drastiliselt ja perearstina tegutsemine ei ole seetõttu enam jätkusuutlik. Kui töösuhe lõppeb tulenevalt arstipoolsest rikkumisest, tuleb lähtetoetus tagasi maksta. Kui tegemist on näiteks järelvalve käigus perearstina tegutsemisõiguse äravõtmisega tingimustel, mis tulenevalt otseselt perearsti töö kvaliteedi puudujääkidest või nõuete rikkumisest, siis on perearst kohustatud saadud lähtetoetuse tagasi maksma. Sellisel juhul tingib perearstina tegutsemise lõppemise arsti enda tegevus. Kui haiglas töötava eriarsti töösuhe lõppeb tulenevalt arstipoolsest rikkumisest, tuleb arstil lähtetoetus tagasi maksta. Lähtetoetus tuleb tagasi maksta ka juhul, kui arst töötab mitmes kohas ja nõutav töökoormus, olenemata ühe töösuhte lõppemisest, säilib. Viimati uuendatud: 31. märts 2017